《秋怀 其三》
宋代·韩淲

虚堂倚修竹，冷冷自苍翠。东轩亦不恶，小山发丛桂。

残蝉犹啾啁，新雁已嘹唳。抚几怜岁华，何用苦文字。

颜子曲肱眠，陶令日日醉。鄙哉乘时者，急急死名利。

百年归山丘，等无身口累。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。